Den årlige elefantbadning i Karrebæksminde er et tilløbsstykke, som både børn, voksne og elefanter lader til at nyde. Men i år har Cirkus Arena besluttet af droppe de enorme badedyr på grund af forbudet mod hunde i vandet på Blå Flag-stranden. Foto: Thomas Olsen

Send til din ven. X Artiklen: Elefanterne bliver på land Modtagerens email * : Din e-mail * : Dit navn * : Evt. kommentar: *) skal udfyldes.

Elefanterne bliver på land

BLÅ FLAG: Cirkus Arena dropper den populære elefantbadning ved Karrebæksminde på grund af forbudet mod hunde i vandet på Blå Flag-strande.

Næstved - 03. juli 2014 kl. 12:02 Af Claus Rasmussen Kontakt redaktionen: sndk@sn.dk

Karrebæksminde: Alt går galt i den gamle Peter Sellers-film »Kom og vask min elefant«, men til gengæld er der aldrig rigtig noget, der er gået galt, når Cirkus Arenas elefanter én gang om året har boltret sig i sandet og vandet ved Karrebæksminde. Alligevel kommer der ingen snabeldyr i bølgerne, når Cirkus Arena gæster sommerlandet næste gang tirsdag 15. juli. - Vi går som sædvanlig over broen klokken 10, men på grund af den megen omtale af hundebadning har vi valgt ikke at lade elefanterne gå i vandet, siger Cirkus Arenas pressechef Hauge Møller til Sjællandske. - Men vi finder nok på en anden event på dagen.

Læs også: Dyrenes Alliance protesterer mod cirkuselefanter

Solidarisk med hundene Det er reglerne for strande med det eftertragtede Blå Flag, der får Cirkus Arena til at holde sommerens største og tungeste badegæster på landjorden, og det sker i sympati med de andre firbenene vandhunde. - Der er jo nogle, der ikke må komme derned med deres hunde, og så synes vi heller ikke, at vi vil med vores elefanter, siger Hauge Møller. - Elefanternes »puha« er jo langt større end hundenes. De fleste hunde kunne ikke drømme om at besørge i vandet, men det gør elefanterne altså - og vi vil ikke ødelægge det for andre.

Tilløbsstykke Gennem årene er elefantbadningen i Karrebæksminde blevet et tilløbsstykke med tusindvis af tilskuere, og Hauge Møller håber stadig at kunne byde både børn og voksne på våde elefanter. Men i år bliver det altså ikke på den sædvanlige populære og naturlige facon. - Hvis vejrer er godt - som det plejer, når vi er i Karrebæksminde - så kan vi måske få brandvæsenet til at komme og sprøjte noget vand på elefanterne, siger Hauge Møller og understreger, at de store dyre heller ikke kommer i vandet, når Cirkus Arena senere på sommeren besøger Nordsjælland, hvor der også er tradition for elefantbadning.

relaterede artikler

Elefanter sprang badet over 16. juli 2015 kl. 07:53

Elefantbad i fare 16. juli 2015 kl. 06:00

Cirkusdirektør: Det er morsomt 11. juli 2015 kl. 14:25